ກອງປະຊຸມເຜີຍແຜ່ຜົນການສຶກສາລະດັບຊາດກ່ຽວກັບສຸຂະພາບ ແລະ ປະສົບການຂອງແມ່ຍິງ ຢູ່ ສປປ ລາວ
ເພື່ອໂຄສະນາຜີຍແຜ່ຜົນ ຜົນການສຶກສາລະດັບຊາດ ກ່ຽວກັບສຸຂະພາບ ແລະ ປະສົບການ ຂອງແມ່ຍິງ ຢູ່ ສປປ ລາວ ທີ່ໄດ້ລົງເກັບກໍາຂໍ້ມູນ ກ່ຽວກັບບັນຫາດັ່ງກ່າວ ໃນປີ 2013 ຂອງ ບັນດານັກເດີນສໍາຫຼວດ ດັ່ງນັ້ນ, ໃນວັນທີ 10 ມີນາ ປີ 2016 ຄະນະກໍາມາທິການ ເພື່ອຄວາມກ້າວໜ້າ ຂອງແມ່ຍິງແຫ່ງຊາດ ແລະ ອົງການສະຫະປະຊາຊາດ ກອງທຶນສໍາຫຼັບປະຊາກອນ ໄດ້ຈັດ ກອງປະຊຸມ ເຜີຍແຜ່ຜົນ ການສຶກສາລະດັບຊາດ ກ່ຽວກັບສຸຂະພາບ ແລະ ປະສົບການ ຂອງແມ່ຍິງ ຢູ່ ສປປ ລາວ ຂຶ້ນ ໂດຍການເປັນປະທານຮ່ວມຂອງ ທ່ານ ບຸນສະຫວາດ ບຸບຜາ ລັດຖະມົນຕີຊ່ວຍວ່າການ ກະຊວງຍຸຕິທໍາ, ກໍາມະການ ຄະນະກໍາມາທິການ ເພື່ອຄວາມກ້າວໜ້າ ຂອງແມ່ຍິງແຫ່ງຊາດ (ຄກມຊ), ທ່ານ ຮອງຫົວໜ້າສູນສະຖິຕິແຫ່ງຊາດ, ກະຊວງ ແຜນການ ແລະ ການລົງທຶນ ແລະທ່ານ ນາງ ຄາລີນາ ອິມໂມເນັ້ນ ຜູ້ປະສານງານ ຂອງອົງການ ສະຫະປະຊາຊາດ ມີບັນດາ ປະທານ, ຮອງ ປະທານ ແລະ ວິຊາການ ຄກມ ກະຊວງ, ອົງການ ແລະ ກອງເລຂາ ນະຄອນຫຼວງວຽງຈັນ ນອກຈາກນັ້ນ ຍັງມີ ບັນດາຜູ້ຕາງໜ້າຈາກ ອົງການຈັດຕັ້ງສາກົນ ແລະ ບັນດາທຸຕານຸທູດ ເຂົ້າຮ່ວມ
ຮອງຫົວໜ້າ ກອງເລຂາ ຄກມຊ ເຜີຍແຜ່ເອກະສານກ່ຽວກັບການປ້ອງກັນ ແລະ ລຶບລ້າງຄວາມຮຸນແຮງຕໍ່ແມ່ຍິງ ໃຫ້ ຄກມ ກະຊວງການເງິນ
ໃນຕອນເຊົ້າຂອງ ວັນທີ 12 ກຸມພາ 2016 ຜ່ານມາ ຄກມ ກະຊວງການເງິນ ໄດ້ຈັດກອງປະຊຸມເຜີຍແຜ່ເອກະສານກ່ຽວກັບການປ້ອງກັນ ແລະ ລຶບລ້າງຄວາມຮຸນແຮງຕໍ່ແມ່ຍິງ ເພື່ອລະນຶກວັນສາກົນຢຸດຕິຄວາມຮຸນແຮງຕໍ່ແມ່ຍິງ 25 ພະຈິກ ໂດຍການເປັນປະທານ ຂອງ ທ່ານ ສີລາ ວຽງແກ້ວ ລັດຖະມົນຕີຊ່ວຍວ່າການກະຊວງ ການເງິນ, ປະທານ ຄກມ ກະຊວງການເງິນ, ຜູ້ເຂົ້າຮ່ວມກອງປະຊຸມມີບັນດາ ຫົວໜ້າກົມ, ຮອງຫົວໜ້າກົມ, ຫົວໜ້າພະແນກ, ຮອງຫົວໜ້າພະແນກ ພ້ອມດ້ວຍ ພະນັກງານວິຊາການ ລວມຜູ້ເຂົ້າຮ່ວມທັງໝົດ 100 ທ່ານ, ຍິງ 85 ທ່ານ, ຊາຍ 15 ທ່ານ.
ເປີດຊຸດຝຶກອົບຮົມສ້າງຄວາມເຂັ້ມແຂງໃຫ້ບັນດາເສນາທິການຊ່ວຍວຽກ ຄກມຊ
ໃນລະຫວ່າງວັນທີ 9-11 ທັນວາ 2015, ທີ່ໂຮງແຮມແລນມາກ ຄະນະກຳມາທິການເພື່ອຄວາມກ້າວໜ້າຂອງແມ່ຍິງແຫ່ງຊາດ (ຄກມຊ) ໄດ້ເປີດຊຸດຝຶກອົບຮົມກ່ຽວກັບການສ້າງຄວາມເຂັ້ມແຂງ ໃຫ້ບັນດາເສນາທິການຊ່ວຍວຽກຂອງ ຄກມຊ ທຸກຂັ້ນ. ພາຍໃຕ້ການເປັນປະທານຂອງທ່ານ ນາງ ຈັນໂສດາ ພອນທິບ ຫົວໜ້າກອງເລຂາ ຄກມຊໂດຍມີບັນດາຫົວໜ້າພະແນກ ແລະ ວິຊາການຈາກພະແນກຄວາມກ້າວໜ້າແມ່ຍິງ ແລະ ວຽກແມ່ ແລະ ເດັກ ຈາກກະຊວງ, ອົງການ ແລະ ທ້ອງຖິ່ນ ເຂົ້າຮ່ວມ.
ຍ່າງມິນິມາລາທອນ ລະນຶກວັນສາກົນ ຢຸດຕິຄວາມຮຸນແຮງຕໍ່ແມ່ຍິງ
ໃນຕອນເຊົ້າ ຂອງວັນທີ 5 ທັນວາ 2015 ເວລາ 05:00 ໂມງ ທີ່ສວນປະຕູໄຊ ນະຄອນຫຼວງວຽງຈັນ ຄະນະກຳມາທິການ ເພື່ອຄວາມກ້າວໜ້າຂອງແມ່ຍິງແຫ່ງຊາດ ໄດ້ຈັດກິດຈະກໍາຍ່າງມິນິມາລາທອນຂຶ້ນ ເພື່ອລະນຶກວັນສາກົນລຶບລ້າງຄວາມຮຸນແຮງຕໍ່ແມ່ຍິງ 25 ພະຈິກ
ກອງປະຊຸມຄົບຄະນະ ຄກມຊ ປະຈໍາສົກປີ 2015-2016
ກອງປະຊຸມຄົບຄະນະເປີດກວ້າງຂອງຄະນະກຳມາທິການ ເພື່ອຄວາມກ້າວໜ້າຂອງແມ່ຍິງແຫ່ງຊາດ ປະຈຳສົກປີ 2015 - 2016 ໄດ້ຈັດຂຶ້ນໃນ ວັນທີ 20 ພະຈິກ 2014 ທີ່ ຫ້ອງວ່າການລັດຖະບານ ນະຄອນຫຼວງວຽງຈັນ ໂດຍການໃຫ້ກຽດເຂົ້າຮ່ວມ ເປັນປະທານຂອງ ທ່ານ ນາງ ບັນດິດ ປະທຸມວັນ ຮອງປະທານສູນກາງສະຫະພັນແມ່ຍິງລາວ, ຮັກສາການປະທານຄະນະກໍາມາທິເພື່ອຄວາມກ້າວໜ້າຂອງແມ່ຍິງແຫ່ງຊາດ ມີບັນດາຄະນະໃນກຳມາທິການເພື່ອຄວາມກ້າວໜ້າຂອງແມ່ຍິງແຫ່ງຊາດ 29 ທ່ານ ແລະ ກອງເລຂາ ຄກມຊ 10 ທ່ານ ຮ່ວມທັງໝົດ 39 ທ່ານ.
-
Towards Gender Equality and Elimination of All forms of Discrimination Against Women.
-
Everyone has been involved in Violence Against Women.